# **DECIZIA ETAPEI DE ÎNCADRARE**

## NR. PROIECT din 19.09.2018.

Ca urmare a solicitării de emitere a acordului de mediu adresate de **S.C. HARGAZ HARGHITA GAZ S.A**, cu sediul în mun. Odorheiu Secuiesc, str. Petőfi Sándor, nr. 9, et. 1-2, ap. 4,, jud. Harghita, înregistrată la APM Harghita cu nr. 6231/21.08.2018, în baza:

**- Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

- Directivei 2014/52/UE a Parlamentului European și a Consiliului privind evaluarea efectelor anumitor proiecte publice şi private asupra mediului

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 18.09.2018, că proiectul **, “ Extinderea rețelei de gaze naturale și branșamente în municipiul Gheorgheni ”** propus a fi amplasat în mun. Gheorgheni, str. Márton Áron, Rákoczi Ferenc, Stejarului, Ciobotului, și piața Petőfi Sándor, domeniu public, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.i, coroborat cu pct. 13, lit. a;**

**Descrierea proiectului:**

Prezentul proiect este o investiţie de infrastructură de distribuţie de gaze naturale.Alimentarea cu gaze naturale a municipiului se face din SRM – predare 16. Staţia de reglare măsurare – predare este amplasată la limita intravilanului la intrare în oraş dinspre Miercurea Ciuc, pe partea stângă a drumului naţional DN 12.

Lucrările cuprinse în prezentul proiect privind extinderea reţelei de distribiţie si bransamente de presiune medie în intravilanul Municipiului Gheoegheni, sunt amplasate pe următoarele străzi: Marton Aron, Rakoczi Ferenc, Stejarului, Ciobotului (intre str. Rakoczi Ferenc si bld. Lacu Rosu) si piata Petofi Sandor .

**Caracteristicile proiectului:**

Amplasamentul acestor investitii se află pe drumurile şi străzile cuprinse în domeniul public al municipiului Gheorgheni pe terenuri aflate in intravilan fiind teren neproductiv proprietate de stat, pentru care municipiul Gheorgheni şi-a dat acordul asupra ocupării temporare.

Suprafaţa de teren ocupat temporar este S=4440 mp, teren neproductiv din domeniul public.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **SPECIFICAŢIE** | **TOTAL SUPRAF.** | | | **TEMPORAR** | | | **DEFINITIV <mp>** | | |
| Tot. | Ag | Np. | Tot. | Ag. | Np. | Tot. | Ag. | Np. |
| 0 | 1 | 2 | 3 | 4 | 5 | 6 | 7 | 8 | 9 |
| Domeniu public | 4440 | 0 | 4440 | 4440 | - | 4440 | 0 | 0 | 0 |
| Domeniu partic. | - | - | - | - | - | - | - | - | - |
| TOTAL | 4440 | 0 | 4440 | 4440 | - | 4440 | 0 | 0 | 0 |

Lungimea totală a conductelor de gaze naturale proiectate este Ltot=1480m si debitul total pe acest tronson este Qtot = 75 mc/h.

Diametrele si lungimile conductelor:

|  |  |  |  |  |
| --- | --- | --- | --- | --- |
| Diametru [mm] | Dn 32 | Dn 40 | Dn 63 | Dn 90 |
| Lungime [m ] | 240 | 70 | 60 | 1110 |

La realizarea sistemului de distribuţie cu conductele subterane s-a proiectat numai tuburi de polietilenă PE 100 cu SDR 11.

Pentru îmbinarea ţevilor din PE se utilizează fitinguri din PE cu SDR 11 .

Adâncimea minimă de pozare a conductelor va fi de minim 0,90 m, iar pe tronsoane amplasate de-a lungul eventualelor cursuri permanente de apă cu nivel ridicat al apelor freatice, adâncimea minimă de pozare va fi de 1,10 m (adâncimea de îngheţ) .

Se va avea în vedere şi adâncimea la subtraversări de drumuri cu trafic intens, adâncimea minimă de pozare în astfel de cazuri fiind 1,10 m măsurat de la generatoarea superioară a conductei, astfel ca în axul drumului să atingă adâncimea de 1,5 m, iar conducta să nu preia şocuri datorate circulaţiei. S-a stabilit şi grosimea nominală de perete a ţevii în funcţie de sarcina dată de teren şi circulaţie, matetrializat pe planşe.

Pozarea aeriană a conductelor de polietilenă este interzisă, subtraversările de râuri şi cursuri de apă vor fi realizate cu conducte din polietilenă întroduse în tub de protecţie.

Intersecţia traseului conductelor de gaze naturale cu traseul altor instalaţii subterane se face astfel :

perpendicular pe axul instalaţiei sau lucrării traversate

la cel puţin 200 mm deasupra celorlalte instalaţii ;

în cazuri excepţionale se admit traversări sub alt unghi, dar nu mai mic de 60 grade.

Pentru distanţe mai mici de 200 mm, la traversarea celorlalte instalaţii se prevăd tuburi de protecţie (oţel , PVC, PE ).

Tuburile de protecţie depăşesc în ambele părţi limitele instalaţiei sau construcţiei traversate cu cel puţin 0,50 m în cazul canalizaţiilor telefonice, canalelor de ape uzate, galeriilor edilitare, precum şi în cazul conductelor care transportă fluide sub presiune , cabluri electrice de acest gen.

Tubul de protecţie este prevăzut la capete, la partea superioară cu găuri, şi cu răsuflători pentru evacuarea eventualelor scăpări de gaze naturale, iar capetele vor fi etanşe pe ţeavă din PE.

Diametrul interior al tubului de protecţie se stabileşte în funcţie de diametrul exterior al şi destinaţia conductei protejate :

pentru conducte de distribuţie ditub = decond +100 mm,

pentru branşamente de distribuţie ditub = decond +50 mm,

Nu se vor monta conductele din PE în vecinătatea unor conducte care să aibe pe suprafaţă temperaturi mai mari de 30 oC sau care transportă uleiuri minerale, benzine sau alte materiale inflamabile. Dacă nu se pot elimina aceste vecinătăţi, distanţa minimă admisă pe orizontală între pereţii exteriori ai celor două conducte este de 0,8 m.

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

*-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren intravilan al mun. Gheorgheni în proprietate publică *conform Certificatului de urbanism nr. 227/18.07.2018 emis de Municipiul Gheorgheni.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, intravilanul mun. Gheorgheni.*

*- numărul persoanelor afectate: prin realizarea proiectului nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul*.

h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

Proiectul propus nu necesită parcurgerea celorlalte etape ale procedurii de evaluare adecvată.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU AAA**

DOMOKOS László József ing. LÁSZLÓ Anna

**ÎNTOCMIT,**

ing. BARABÁS Zoltán